Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4947

10. évfolyama számára kimunkált, a gyakorlatban több ízben kipróbált, a NAT-hoz igazított részletes kerettanterv. A kereszttantervet és taneszközeit használhatják, választhatják azok az iskolák (pedagógusok), akik a Képességfejlesztő és értékőrző kerettanterv szerint dolgoznak. Az Önismeret kereszttanterv tanulásához-tanításához javasolt időkeret: Évfolyam 9. 10. Heti óraszám ∗ Az Ember és társadalom műveltségi terület 2 – a javasolt óratervben megjelölt – tantárgya között osztható meg a heti óraszám. A KÉK kerettanterv és a NAT viszonyának jellemzői Az Önismeret kereszttanterv a NAT Ember és társadalom (társadalmi, állampolgári ismeretek, emberismeret), Ember a természetben (természetismeret, biológia-egészségtan) és Életvitel és gyakorlati ismeretek: technika (egészségtan), háztartástan (a család egészsége, élet a családban, családi szabadidő), Felkészülés a felnőtt lét szerepeire műveltségi területekre terjed ki. A Képességfejlesztő és értékőrző kerettanterv Embertan kerettantervével együtt teljes egészében lefedi az Emberismeret műveltségi részterületét, valamint minden műveltségi területből lefedi az emberrel, mint biológiai és társadalmi lénnyel kapcsolatos ismereteket, s mindezeknek az önmagunkra vonatkoztatását. A kerettanterv az emberi fejlődés bemutatása mellett súlyt helyez az átlagtól eltérő fejlődésű (retardált) és fogyatékos személyek megismertetése és a velük szemben vállalt tolerancia erősítésére. A közös követelmények között a Testi és lelki egészség valamennyi elemét tartalmazza. Ezen kívül segíti a Információs és kommunikációs kultúra, a Tanulás és a Felkészülés a felnőtt lét szerepeire követelményeinek teljesítését. A kerettanterv jellemzői Az Önismeret kereszttanterv – illeszkedve a Képességfejlesztő és értékőrző kerettanterv tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a kerettantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt (elégséges) teljesítményminősítést (osztályzatot) szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. A kerettanterv tanulási programja módot kínál a differenciált tanulásszervezésre a pedagógusok számára. 2006/20/II. szám Az Önismeret kereszttanterv integrál minden, az emberről szóló ismeretet, és a tanuló aktuális fejlettségi szintjén értelmezi azokat. Segít abban, hogy a tanuló a megszerzett ismereteket önmagára is tudja vonatkoztatni, így a tanulás révén folyamatosan saját élményekkel gazdagodjon. A kerettanterv személyközpontú, mentálhigiénés orientációjú. Minden tanulócsoport számára ajánlott. Az Önismeret tanulása természetes kíváncsiságot igényel, előzetes tudást nem vár el a tanulóktól. Miközben kiemelten kívánja fejleszteni az önismereti, önérvényesítési képességeket, bizonyítottan jelentős hatást gyakorol a tanulók szociális képességeinek (személypercepció, szociabilitás, empátia stb.) fejlődésére. Fokozza a tanulók reflektivitását, tudatosabbá és hatékonyabbá teszi emberi kapcsolataikat, életvezetésüket. A kerettanterv alkalmazásához szükséges feltételek Az Önismeretet bármilyen szakos egyetemi szintű tanári diplomával rendelkező pedagógus taníthatja, de különösen kedvező, ha esetleg pszichopedagógusi, gyógypedagógusi, szociológusi, pszichológusi, embertani felkészültséggel rendelkezik. Akiknek önismereti igénye, érzékenysége, empátiája az átlagosnál magasabb színvonalú, és a tanulókkal való kapcsolata jó, az Önismeret tanulásának segítésében biztos eredményeket érhet el. Térszervezést annyiban igényel a kerettanterv, hogy a beszélgetések során célszerű, ha kiscsoportos kommunikációs formát választ a pedagógus. A tanulócsoport bontása lehetséges, esetleg nemenként, de kizárólag akkor, ha a tanulók ezt kérik, igénylik. Az Önismeret című kereszttanterv alkalmazásának céljai Az Önismeret kereszttanterv betekintést ad az ember pszichés sajátosságaiba, az embernek önmagával, társaival, a társadalommal, a természettel és a szellemi szférával való bonyolult viszonyába. Az önismeret keretében a tanulók megismerkednek külső és belső tulajdonságaikkal, aktuális személyiségükkel, szűkebb és tágabb kapcsolatrendszerük jellemzőivel. Az önismeret – szemben a világegyetemmel, a távoli tájakkal és korokkal, az idegen nyelvekkel és kultúrákkal, az általános törvényszerűségekkel való ismerkedést lehetővé tevő, a külvilág felé orientáló tantárgyakkal – a befelé, az ember felé forduló tudás megszerzését segíti, a tanulók sajátos egyediségének, közvetlen környezetüknek és a kettő közötti interakciónak az eljátszásával, megtapasztalásával, megbeszélésével, elemzésével, a róluk való ismeretszerzéssel. Az önismeret tanulásának célja a tanulók önismeretének, társismeretének, szociális helyzetfelismerő képességének erősítése, hatékony életvezetési, szociális problémamegoldási stratégiák, megküzdési módok kiépítése és ezáltal az alkalmazkodó és önérvényesítő képességeik fejlesztése. A kamaszoknál az önismeret tanulása lehetőséget biztosít a fokozott önismereti érzékenység és társismereti igény kielégítésére. A folyamatos önismereti munka a tanulók többségénél segíti a pozitív énkép, a differenciált, reális önértékelés kialakulását, ami lehetővé teszi, hogy az ember békében éljen magával és környezetével. Az önismeret tanulása növeli a tanulók pszichológiai kultúráját, alkalmassá teszi őket lelki folyamataik értékelésére és a tudatosabb életvezetésre. Az önismeret tanulása belső kontroll-attitűdöt eredményez, véd az elidegenedéstől, segítséget nyújthat krízishelyzetekben. Az önismeret tanulása tehát mindenekelőtt mentálhigiénés célokat szolgál. 2006/20/II. szám Az Önismeret kereszttanterv a Nemzeti alaptanterv közös követelményeinek teljesítéséből meghatározó részt vállal a fiatalok egészséges életmódra nevelésével, a családi életre, a felelős, örömteli párkapcsolatra történő felkészítésével, valamint azzal, hogy a saját képességek, tulajdonságok, érdeklődési irányok differenciáltabb megismertetésével és reális önértékelés kialakításával hatékonyabbá teszi a tanulás tanulását és segíti a pályaorientációt. Az önismeret tanulásának konkrét céljai a 9–10. évfolyamon a következők: Â Szerezzenek ismereteket a tanulók a nemi érésről, a női és a férfi nemi szervekről és azok működéséről, a nemi szerepszocializációról és annak zavarairól. Â Váljanak képessé arra, hogy a gondosan kiválasztott, mély társas (partner) kapcsolatot tekintsék értéknek. Tudják elemezni a szexualitás, a szerelem, a szeretet és a házasság kapcsolatát. Â Szerezzenek ismeretet az egészséges nemi életről, illetve a nemi élet problémáiról. Â Ismerjék meg az életkoruknak és nemüknek megfelelő tipikus testi-lelki tulajdonságaikat, tevékenységeiket, képességeiket, motivációikat stb., a nemükből és a személyiségükből adódó különbségeiket, szerepszerű viselkedéseiket, tevékenységeiket. Alakuljon ki énidentitásuk, reális önértékelő képességük. Â Ismerkedjenek meg az identitás tágabb köreivel (élőlény- és embervoltukkal, a mai kor emberének az emberiség fejlődéstörténetében elfoglalt helyével, azzal a kultúrkörrel, amelyben élnek), az identitás szűkebb köreivel (a nemzeti identitással, a lokálpatriotizmussal, a családi identitással) és a különféle szerepidentitásokkal. Â Váljanak képessé egyéni sajátosságaik reális megítélésére a különböző személyiségszférákban. Â Alakítsanak ki önmagukhoz és másokkal szemben helyes viszonyulásokat. Â Váljanak képessé szorongásaik, kritikus életeseményeik, stressz által kiváltott érzelmeik és reakcióik helyes kezelésére, eredményes megküzdési stratégiák kialakítására. Javasolt óraszám Évfolyam 9. 10. Heti óraszám 2006/20/II. szám Tematikus tananyag, tanulási program

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes